description: Русия се държи все по-заплашително. И макар никой да не иска война, напрежението ще продължава да ескалира

title: Опасният голям брат

maintext: В едно от интервютата си руският президент Владимир Путин, носител на черен колан по джудо, разкрива част от философията си: "Ако се задава битка, не се колебай да удариш пръв." Напоследък това кредо е в непрекъсната употреба.Тази седмица Путин изпрати самолетоносача "Адмирал Кузнецов", съпътстван от миниармада, през Северно море към Средиземноморието. Подозрението е, че финалната дестинация е Сирия. Преди това Кремъл разположи ракети "Искандер-М", пригодени да пренасят ядрено оръжие, в Калининград, в близост до границите на Литва и Полша. По-рано Путин прекрати споразумението със САЩ за унищожаване на плутоний за военни цели, а наскоро Вашингтон официално обвини Москва в кибератаки с цел намеса в американските президентски избори. Всяка от двете страни сочи другата като причина за ескалация на конфликта в Сирия и сипе заплахи за твърд отговор в случай на агресия. А по руската телевизия предупреждават гражданите да се информират къде е най-близкото бомбоубежище.До открит конфликт едва ли ще се стигне, но усещането е, че новата студена война е в ход. Острата западна реторика, свързана най-вече със ситуацията около Сирия, превръща Путин в изолиран международен парий. Неотдавна той бе принуден да отмени отдавна планираното си посещение в Париж, след като френските му домакини поискаха Сирия да бъде основна тема в дневния ред. От друга страна, руският президент не желае конфронтация с ЕС и затова преди дни отиде на срещата в Берлин с германския канцлер Меркел, френския президент Оланд и украинския Порошенко. Предположението е, че Путин действително има желание конфликтът в Донбас да се разреши, тъй като се превръща в тежко бреме за Русия. Москва има нужда и санкциите да бъдат свалени, а единственият начин за това е Минските споразумения за примирие в Украйна да бъдат изпълнени.Така въпреки дрънкането на оръжия никой не очаква от Кремъл война. "Русия не иска да завладее Запада. Иска само той да зачита това, което тя смята за своя сфера на влияние, да не де разширява НАТО", обобщава пред "Капитал" Фрейзър Камерън, директор на брюкселския EU-Russia Center и бивш съветник на Европейската комисия.Усещането в Кремъл, че Русия се намира във "враждебно обкръжение" от НАТО, буди опасения, че зона на потенциалния й конфликт със САЩ може да стане Източна Европа и на първо място прибалтийските републики. "Русия е твърде слаба, за да бъде глобална сила, но се вижда като водещ играч в Евразия. Москва иска да държи Украйна нестабилна и разделена и далеч от ЕС и НАТО и да засили влиянието си в страните от бившия Източен блок, включително България. Това, което трябва да направи София, е да държи единен фронт с партньорите си от ЕС и НАТО", смята Камерън."Да, ние сме крупна ядрена държава. Но нима вие сериозно предполагате, че се готвим да завоюваме Прибалтика с ядрено оръжие? Що за бълнувания", възмути се в неотдавнашно интервю руският лидер. Разбира се, не става въпрос за никакво ядрено оръжие, а за хибридна война под предлог за защита на руското население. Потенциална руска мишена може да стане и Полша, както и Румъния, където има комплекси от европейската противоракетна отбрана. Според Русия този ракетен щит подрива "стратегическата стабилност".Руското ръководство не е щастливо и от ситуацията на Балканите, където - независимо от съпротивата на Москва - член на НАТО става и считаната за много приятелска Черна гора. Кремъл активно помагаше на противниците на премиера Мило Джуканович, но на изборите на 16 ноември неговата партия успя все пак да спечели мнозинство и курсът към НАТО остава непроменен.По мнението на директора на Фонда за прогресивна политика Олег Бондаренко проблемът в отношенията на Русия с маркираните като южнославянски държави България и Сърбия е, че Кремъл не се ръководи от дългосрочна стратегия, а прави неща на парче в енергийната сфера. "Ако го има "Южен поток" - около него се строят проекти, ако го няма - всичко се разпада. Москва не предлага привлекателни икономически проекти", казва Бондаренко пред "Капитал". И за момента единственият й надежден съюзник в Източна Европа остава унгарският премиер Виктор Орбан, когото мнозина наричат политически брат на Путин.


description: Обвиненията за Белене

title: Прокуратурата и предизборният кодекс

maintext:
© Георги Кожухаров
Подобно на 2013 г., когато имаше предсрочни парламентарни избори, и тази година прокуратурата реши да покаже, че държи да е активен участник в политическия процес.От средата на седмицата държавното обвинение привлича обвиняеми по разследването за строежа на АЕЦ Белене - към края на седмицата в актива вече влизаха двама бивши изпълнителни директори и бивш министър на икономиката - всичките близки до БСП. Имаше и обещание - чакайте още.Какво налага три седмици преди президентските избори държавното обвинение да прави подобни циркове за деяние отпреди десет години е ясно. Ясно е и защо в седмицата, в която прокуратурата мина в екшън режим, кабинетът махна червените кадри от бордовете на енергийните дружества.Прокуратурата има причини да се чувства гузна за това, което причини на ГЕРБ, когато бяха в опозиция през 2013 г. Нека не забравяме, че тогава наблюдавахме същия процесуално-следствен театър - печатницата за бюлетини в Костинброд, делата за незаконно подслушване, тефтера на шефа на комисията за конфликт на интереси, делата срещу Борисов и т.н. Всички те, без изключение, завършиха с пълно фиаско и никой не понесе отговорност за това.АЕЦ Белене и източването на КТБ са двете най-големи кражби в съвременна България. Те без никакво съмнение налагат обективно, всестранно и независимо разследване. Ако разследването на КТБ прилича много повече на параван, с който да се прикрият разграбването на малкото активи на банката, то делото за Белене напомня много за казуса "Костинброд".Когато действията на прокуратурата са водени от предизборни мотиви, те винаги имат един и същ резултат - провал.

fasttext_language: bg


description: В този брой събрахме личности, които са важни елементи от средата, в която живеем през последните няколко години. Те са алтернатива на новините с кръвожадни заглавия, данните без пулс, безплодните статистики, изместения фокус, популисткото говорене. Имат ценности и мечти, свързани с житейския и професионалния им път. Вярват в себе си и в това, което правят. За тях са нашите страници, защото Light винаги е разказвал истории, които дават перспектива, смисъл и светлина.

title: Там, където сме

maintext:
Илюстрация Увеличаване Автор: Тихомир Рачев Смаляванеа>
Уча в 32 СУИЧЕ "Св. Климент Охридски" в паралелка с английски и испански език. Обучението ми дотук бих описала като скучна подготовка за това, с което реално искам да се занимавам – интериорен дизайн. Избрах го, защото като интериорен дизайнер ще трябва по цял ден да разглеждам и подбирам различни мебели в различни стилове и това е страшно интересно. Ще продължа учението си в България, защото смятам, че в последните години София се развива доста добре и тук има реализация.Не съм сигурна дали трябва да гласувам тази година, тъй като не съм много добре запозната с кандидатиралите се. Мисля, че е изключително важно да се гласува, иначе оставяме бъдещето на държавата си в ръцете на някого, чиито интереси може да не ни допаднат, но рано или късно ще се сблъскаме с тях. Мисля, че е крайно време политическите постове в България да спрат да се предават по кръвен път. Интересувам се от политика. Още съм малка, но се надявам след време да имам възможност да допринеса за решаването на някои обществени проблеми. Моите съученици не се интересуват от тези въпроси и рядко мога да ги обсъждам с тях. Искам да дам всичко от себе си в университета и да стана успял интериорен дизайнер.на предстоящите президентски избори породи дебати заради "задължителния" си характер. Според Изборния кодекс санкцията за негласуване е заличаване от избирателните списъци, но след неупражняване на правото на глас два поредни пъти на едни и същи избори. За да бъде заличен гражданин от списъка, той трябва да не гласува без уважителни причини. Според ЦИК, когато гражданин има уважителна причина за негласуване, той трябва да я декларира в местна администрация. Очаква се окончателно да бъде одобрено отпадането на тавана за изборните секции зад граница, но само за страните от Европейския съюз, както и вота "Не подкрепям никого", но само на мажоритарните избори. Изборният кодекс ще се променя дни преди президентските избори заради методиката за отчитане на резултатите от тях - гласове "Не подкрепям никого" се броят само за избирателната активност, но не и при определяне на крайния резултат.


description: Швейцарската банка търси допълнителни източници на приходи

title: Credit Suisse поглежда към Азия

maintext:
Главният изпълнителен директор на банката Тиджан Тиам вярва, че на азиатския пазар банката ще има големи възможности на банката да предоставя своите услуги
Други финансови институции обявиха съкращения в Азия.
Швейцарската банка Credit Suisse поглежда към Азия за нови бизнес възможности. Главният изпълнителен директор Тиджан Тиам търси нови клиенти сред богатите бизнесмени в региона, пише Financial Times. Те ще са своеобразен отдушник за банката, чиито резултати бяха засегнати от скандали и по-ниски обороти в търговията с финансови инструменти.
Откъдето другите се връщат
Амбициите на Тиам идват в момент, в който американските му колеги се изтеглят от пазара в региона. Goldman Sachs обяви, че ще съкрaти около една четвърт от инвестиционното си банкиране в региона. Причина за това е понижаването на първичните публични предлагания (IPO), които са близо една трета по-малко през тази година, съобщава Bloomberg. Причина за това е забавянето на китайската икономика и спукването на балона на капиталовия пазара на страната през лятото на миналата година. По-малкото бизнес притеснява и холандската държавна ABN Amro, която продава своя дъщерна банка в региона
Credit Suisse обаче няма възможността да избира, тъй като има затруднения в останалите региони. В САЩ бизнесът ѝ с търговия с ценни книжа отечете загуба от 1 млрд. долара, а в Лондон банката съкращава персонал, готвейки се за Brexit. Всички неразбории около дейността ѝ в крайна сметка повлияват и на цената на акциите, като емисията ѝ в Швейцария е изгубила близо 36% от стойността си през годината.
Въпреки това Тиам обещава двукратен ръст на печалбата преди данъци в региона до 2018 г. Според него икономическото развитие на региона ще бъде определящо за това на света. Ако икономиката расте, Credit Suisse печели, ако това не се случи, бизнесът би пострадал, независимо къде по света се намира, смята той.
Бизнес възможности
Един от позитивите на региона е потенциалът му. Близо 76% от всички семейни бизнеси на стойност над 1 млрд. долара се намират в Далечния изток, пише Financial Times. От това следва, че има доста компании, които ще искат или да станат публични, за да могат да наберат средства за разрастване, или да се продадат на по-големи корпорации, бизнес, който със сигурност се нуждае от инвестиционни банкери и консултанти, каквито Credit Suisse предлага. Освен това компанията може да застава и от двете страни по сделката, асистирайки на купувача или продавача, като също така може да се възползва от възможности да посредничи по сливания, придобивания, емисии облигации и т.н.
Освен компаниите в Азия се множи и броят на милиардерите. За новозабогателите, чието състояние се очаква да достигне 43 трлн. долара през 2019 г., ще трябва да има хора, които да управляват богатството им, отново бизнес, в който Credit Suisse има традиции.
Според анализатори обаче стратегията крие своите рискове. От една страна, капиталовият пазар в Азия не е толкова ликвиден, колкото този в развитите страни. Ръст в кредитирането в региона може пък да донесе загуби на банката, имайки предвид цикличността на местната икономика. От другата страна е конкуренцията за кадри. Credit Suisse не е единствената банка с амбиции в региона, като нарастващото търсене на кадри покачва заплатите в региона, а това от своя страна прави бизнеса по-малко доходоносен.
"Ние не искаме да растем твърде бързо на цената на множество проблеми, всички знаем това", заяви още Тиам.


description: И още: Ромските стипендии - хайде да спрем с глупостите

title: Мнения Daily: Напразни надежди на корупционния синдикат

maintext:
Трудно е да се очаква ЕС осъзнато да се лиши от единствения си инструмент за принудително инжектиране на поне някакъв ред у нас
© НАДЕЖДА ЧИПЕВА
Вече стана ясно, че новините за падането на мониторинга в областта на правосъдието са силно преувеличени. Тече предварително и съвсем не консенсусно обсъждане на инструментариума на ЕС за реакция при кризи на демократичния и правов ред. И от това по никой начин не следва, че България може да очаква да се "измъкне", без да си е изпълнила ангажиментите.
В това "недоразумение" за пореден път виждаме отразено неистовото желание на нашата корумпирана политическа класа да се отърве от мониторинга на ЕК. При всичките си ограничения и недостатъци през последното десетилетие той беше онзи източник на натиск за някакви реформи, без който статуквото щеше отдавна да е напълно възтържествувало.
На фона на все по-крещящия разгул на мнозинството във ВСС и неговия лидер Цацаров, на замитането на все по-гръмките скандали и отказа дори от преструвки за борба с корупцията по високите етажи на властта се задава поредният мониторингов доклад - заедно с доклада на мисията за оценка на прокуратурата.
Изнервеността на корупционния естаблишмънт става видима и почва да буди подозрения за изпускане на контрола. Една "новина", че мониторингът скоро ще отпадне, би внесла успокоение в неговите редици. Това, което често не се разбира, е, че последната дума имат страните членки, а не фракциите в европарламента или дори ЕК. А политиците в националните столици трябва да мислят и как биха могли да "продадат" на избирателите си решение, при което България, която 10 години не си мръдна пръста срещу захвата на институциите си от корупцията, бива освободена от наблюдение просто така.
Допълнителен проблем пред надеждите за установяване на пълен корупционен суверенитет у нас следва от заплахите за сигурността на ЕС. В техния контекст корупцията в България все повече се превръща в проблем на общата сигурност на съюза. Това личи от друга инициатива, чието обсъждане започна наскоро – обявеният след атентатите в Париж курс към създаване на европейски съюз за сигурност. В основата си всяка подобна структура е мрежа за текущо споделяне на чувствителна информация.
Това налага създаване на пространство на споделено високо доверие в институциите на национална сигурност. И от тази гледна точка няма никакъв разум да се очаква, че пред лицето на най-голямата криза за европейската сигурност от десетилетия съответните служби ще започнат да доверяват свободно най-ценния си актив – информацията, на страна, в която висши държавни фигури са затънали до гуша в неизчистени съмнения за корупция, зависимости и покровителстване на престъпни схеми. Още повече в момент, когато фигури като Ердоган и Путин демонстрират невъобразимата лекота, с която въздействат на решенията в София...
В тази перспектива логичните сценарии са два – или рязкото покачване на доверието към институциите ни, което предполага истински революционни реформи, или, което е по-вероятно, създаване на съюз по сигурност, от който България, изрично или мълчаливо, ще е изключена. Във втория случай ще се добави още едно изпадане в сива периферия, което е и основната цел на Кремъл по отношение на страната ни.
Но и при този вариант е трудно да се очаква ЕС осъзнато да се лиши от единствения си инструмент за принудително инжектиране на поне някакъв ред у нас. Фактът, че миналия декември Меркел застави Борисов да поиска допълнителен мониторинг върху силно проблемната ни прокуратура, не говори за готовност за "вдигане" на наблюдението.
Разбира се, корупционният синдикат у нас свързва надеждите си с кризата и общото изпадане в лидерска дезориентация на ЕС и ключови страни членки. Възможно е поне за известно време тази сметка да се окаже вярна. Възможно е също това да се окаже достатъчно за отключване на сериозни тенденции на дезинтеграция и регрес у нас.
Би било добре тази реалност да послужи за отрезвяващ сигнал за българските граждани, че е време сами да поемем отговорността за страната си и за налагането на законност в нея.
Ромските стипендии
Хайде да спрем с глупостите
От коментар на Иван Бедров в "Клуб Z"
Деца от IX и X клас, които имат успех над 3.50 и се самоопределят като роми (цигани, ако предпочитате), могат да кандидатстват за месечна стипендия от 30 евро. Проектът "Подкрепа на ромски ученици за успешно завършване на средно образование" е финансиран от Ромски образователен фонд (създадена от Джордж Сорос организация с централа в Будапеща) и Министерството на образованието и науката в съотношение 60:40. По думите на министър Кунева през следващите две години ще бъдат подпомогнати около 700 ученици. Целта е повече ромски деца да завършат средно образование, това да увеличи шансовете им на пазара на труда и да бъде намалена безработицата сред тази група. Толкова.
Олелията е пред очите ви. Безстрашни чеверме-патриоти поискаха равенство: "Как така циганите ще получават по трийсе евра, а българите няма!" Телевизорът се включва от гетото и показва хора, изгубили отдавна връзка с пазара на труда: "За какво по-напред с тия трийсе евра бе, како!" А министърката се опитва да обясни някакви неща, но пък хората изобщо не й вярват.
Хайде да спрем с глупостите. Имаме проблем, трябва ни решение. Актуализираната стратегия за демографското развие на България до 2030 г. показва, че, от една страна, хората, които биха могли да работят, намаляват, а от друга – около 19% от все по-малко влизащите в пазара на труда се самоопределят като роми. Цитирани са и добре познатите данни, че неграмотните българи са 0.5%, докато при ромите са 11.8%. Почти една четвърт от ромските деца между 7 и 15 години не учат.
Тоест след малко на брой години ще имаме още повече неподготвени хора, които още по-трудно ще си намират работа, което още повече ще задълбочава проблема с/на ромите, което ще прави още по-грозни гетата, ще увеличи още повече бедността там, ще стимулира престъпността, ще задълбочи здравните проблеми сред тази общност, ще я направи още по-податлива към всякакъв вид радикализация. А в същото време развиващата се (да се надяваме) икономика ще изпитва все по-голям недостиг от работна ръка.
Можем да продължим както и досега да се правим, че не виждаме проблема. А можем и да се опитаме да потърсим решения за него. Преди няколко години екип на Световната банка извърши изследването "Икономическата цена от изключването на ромите" в няколко държави от Централна и Източна Европа. Използвани са данни за публичните социални разходи, за образованието, за икономическото развитие и т.н. И накрая предостави "сметката" от неуспешното участие на ромите в пазара на труда в България:
- 370 млн. евро годишни фискални загуби
- 526 млн. евро годишни загуби от ниска производителност и фискален принос
- от 1.8 до 3.7% са икономическите загуби като дял от БВП
- 7.7 пъти повече ползи за бюджета носи всяко евро, инвестирано в образованието на ромите
- 83% по-високи са доходите на роми със средно образование в сравнение с тези с по-ниско.
Конкретните стипендии, от които тръгна всичко, вероятно не са достатъчно усилие за постигане на осезаем резултат. Можем и трябва да бъдем силно скептични към всяко действие на българската администрация. Но това е отделен въпрос. Имаме проблем, а не търсим решение. Това е по-важно.
От коментар на Христо Иванов, бившият правосъден министър, в "Дневник"


description: За две години бизнесът на 20-те най-големи компании се е удвоил. Но 2016 г. няма да е толкова силна

title: Изригването на търговците на ток

maintext:
Вероятно разместването на фигурите на пазара с електроенергия ще продължи.
Когато 20 компании с еднаква дейност правят над 2 млрд. лв. приходи, това вече си е сектор. Постижението на търговците с ток - те от години правят сделки по износ, но от 2013 г. клиентите им в страната нараснаха рязко, след като и средните компании бяха задължени да купуват от свободния пазар. И така ако дотогава продажбите на търговците бяха малко на 1 млрд. лв. - за съседни държави и големи индустриални клиенти, две години по-късно приходите им са удвоени до 2.34 млрд. лв.Младият сектор е изцяло частен, като на него преобладават местните играчи - 11 в топ 20. Чуждите са или познатите три собственика на ЕРП-та, или европейски дружества, или компании от Турция. Другият общ знаменател е, че почти всички растат, като над половината имат двуцифрен скок на приходите за последната година. Естествено и в групата има амплитуди - едни растат рязко, други все пак се смаляват. А нарасналата конкуренция сред посредниците е добра новина за всички компании. И след години - за физическите лица, които също ще трябва да търсят доставчик на свободния пазар.От първите 20 компании по приходи за 2015 г. най-голям ръст от 181% има "Аркадия сървис", която се управлява от Николай Вузев, Александър Вузев и Стилиян Христов. Те са мениджъри и на енергийния търговец "Енергийна финансова група" (ЕФГ). И двете компании не са нови на пазара, но едва през миналата година "Аркадия сървис" направи силна заявка да се превърне в един от големите играчи на пазара.И двете фирми се свързват с Богомил Манчев - собственик на "Риск инженеринг", който беше един от основните консултанти по проекта "Белене".Това, което прави впечатление от резултатите на ЕФГ за 2015 г., е, че въпреки растящите приходи компанията отчита загуба от 7.3 млн. лв. Пред "Капитал" Вузев коментира, че това се дължи на КТБ. Компанията беше един от най-големите клиенти на банката с кредити за над 40 млн. лв. по данни за 2013 г. След като лицензът на банката беше отнет, кредитните линии на търговеца бяха замразени, а парите е трябвало да бъдат върнати, обясни Вузев. По думите му тази загуба вече е намалена с 4 млн. лв., а до края на годината се очаква да бъде стопена напълно.Въпреки финансовите си затруднения компанията поддържа нивото на износ, като разчита на твърдите си договори основно към Гърция, Турция и Сърбия. По думите на Вузев дружеството, което, изглежда, се отнася с по-голяма сила за "Аркадия сървис", увеличава и клиентите си на ниско и средно напрежение.Други компании, които традиционно отчитат едни от най-големите приходи от продажба на електроенергия, са "ЧЕЗ трейд" с ръст от 47% и "Енерго-про енергийни услуги" с 41.8% (виж мненията в каретата). Имената и на двете са добре познати, тъй като чрез други свои дружества те притежават електроразпределителната мрежа в Севена и Североизточна България и доставят електроенергия на потребителите на регулирания пазар. Другата компанията на "Енерго-про" - "Енерго-про трейдинг", също има значителен ръст от 73% въпреки загубата, която отчита за 2015 г.След големия ръст на приходите, който прави през 2014 г., търговецът на ЕВН, която притежава разпределителната мрежа в Югоизточна България, запазва позициите си, макар и с ръст от 11%."Енерджи маркет", която е една от първите компании на пазара, има внушителен ръст на приходите от 57% през 2015 г. Собствениците на дружеството са свързани с тези на ТЕЦ "Свилоза" и ТЕЦ "Видахим", които загубиха много бизнес заради ограниченията за изкупуване на високоефективна енергия, компанията усилено работи по привличането на нови клиенти на свободния пазар, като за момента е фокусирана основно на вътрешния пазар. Изпълнителният директор Христо Януцев коментира, че пазарно тя е насочена към средния и малкия бизнес, но не и битови клиенти. По отношение на сделките за износ той допълни, че те са по-скоро спорадични."Енерджи МТ" също е един от дългогодишните играчи на пазара, който през 2015 г. отчита голям ръст не само на приходите, но и на печалбата си. Собственикът Румяна Георгиева коментира, че компанията се е насочила към по-малките клиенти. Тя допълни, че през 2016 г. оборотите са паднали заради по-ниските цени, а маржовете са не повече от 1-1.5%. Георгиева се оплака и от нелоялната конкуренция от страна на компаниите, които са част от големите доставчици на регулирания пазар.


description: Коригирани са прогнозните цени на отсечките Троян - Кърнаре и Червен бряг - Чомаковци

title: Пътната агенция пусна наново търг за три пътни ремонта с евросредства

maintext:
Бюджетът на програмата за ремонти е 380 млн. лв. Проектите с предимство са в Северна България
© НАДЕЖДА ЧИПЕВА
Обявените по програма "Регионално развитие" търгове са за рехабилитация на 290 км пътища 2 и 3 клас.
Агенция "Пътна инфраструктура" обяви наново търг за три пътни ремонта, които ще се финансират от оперативна програма "Региони в растеж" (ОПРР). Става въпрос за общо 48 км пътища втори и трети клас: 9 км от пътя Ловеч - Троян - Кърнаре, 9.5 км между Червен бряг и Чомаковци (Плевенско), както и близо 30 км между Дъбова махала и Монтана.Поръчката беше обявена през август, но заради грешки в документацията, установени след запитвания на кандидати, тя е прекратена. Сега търгът тръгва наново с леко завишена прогнозна стойност - от 35.07 без ДДС цената се увеличава на 35.08 млн. лв. без ДДС. В посока нагоре е коригирана цената за ремонта на Ловеч - Троян – Кърнаре (13.63 млн. лв.), а в посока надолу - тази за Червен бряг и Чомаковци (7.79 млн. лв.). За нея има и актуализиран технически проект за мост над река Искър при км 17. Цената за ремонта на Дъбова махала - Монтана остава непроменена - 13.65 млн. лв.Срокът за изпълнение и на трите отсечки е 15 месеца след сключване на договор. Към кандидатите има финансови изисквания за оборот от последните три години от 15 до 27 млн. лв. - в зависимост от това за кой лот кандидатстват. Половината от сумата трябва да е от ново строителство и/или ремонт на пътища. Участниците трябва да имат опит с изпълнението на сходни поръчки за последните 5 години. Оферти се приемат до 7 ноември.Това е втори търг на пътната агенция за ремонт на второкласни и третокласни пътища, които са допустими за финансиране по европейската програма "Региони в растеж 2014 - 2020". Първият беше обявен през април - 15 отсечки с дължина 238 км. Заради големият брой оферти (над 40) и обособени позиции АПИ още не е готова с техническите оценки. Предстои обявяване на дата за отваряне на цените. Заедно с новия търг по ОПРР предстои да бъдат рехабилитирани поне 290 км пътища.Бюджетът на програмата за ремонти е 380 млн. лв. и в зависимост от постигнатите в състезанията цени те могат да обхванат над 400 км пътища 2 и 3 клас. През този програмен период Северна България е с предимство и повечето участъци са в тази част на страната.


description: На помощ идват специалистите от "Средно образование в чужбина".

title: За трудния избор къде да изпратим детето си след 7 клас

maintext:
Публикацията е част от платеното съдържание в Капитал Light.
Могат ли младежите в 7-ми клас сами да вземат решение къде да продължат образованието си? Правилно ли разпознават родителите интересите на децата си? Гарантира ли отличният успех прием в престижно училище? Какви стипендии се предлагат на кандидатстващите? Със сигурност всеки родител на седмокласник си е задавал тези въпроси многократно. Днес, в напредналия технологичен свят, отговорът често е на върха на пръстите ни и лесно откриваме огромни обеми от информация. Изниква въпросът за достоверността и обаче. За радост на родителите в такива моменти те могат да се доверят на специалистите – онези, които многократно са доказвали своята експертиза и разполагат с десетки успешни примери от своята практика. Именно в такива се превърнаха експертите от консултантска къща "Дарби". За шеста поредна те организират напълно безплатно изложение в помощ на родителите "Средно образование в чужбина". Достъпът до изложението е безплатен, регистрацията - отворена, а програмата - наситена със срещи и полезни практически упражнения.
Безспорно приоритет при посещението на подобни изложения е
Не е без значение, че приемните изпити на пансионатните училища в чужбина изискват много
Често подценяван се оказва и процесът по
За най-силно академично мотивираните ученици и онези, които демонстрират талант в областта на музиката, рисуването и театралните изкуства, за професионално насочените спортисти консултантска къща "Дарби" предоставя и възможността за кандидатстване за
Същевременно изключително засилен остава интересът и
Пансионатните училища предлагат множество предимства за обучаващите се в тях. Експертите от "Дарби" споделят още, че взимането на решение да изберете пансионатно училище за своето дете е само първата крачка към редица предимства, които следват този избор. Сред тях намираме
В заключение специалистите споделят, че в пансионатните училища младежите не само придобиват академични знания, но и научават как да се справят в живота като цяло. Те живеят и се учат в общество с младежи на тяхната възраст, които се намират в положение като тяхното и преминават през същите предизвикателства. Същевременно всичко това се случва под наблюдателните очи на техните преподаватели, които се превръщат и в техни ментори – те не са там, само за да ги обучават, а за ги превърнат в успешни хора, в хора които успешно управляват собствените си планове и живот. По този начин те се превръщат в индивиди, които са способни на лидерство и самоинициатива. Без съмнение това е реализацията, която всеки родител цели да осигури за своето дете. С тази цел консултантите, част от европейското изложение "Средно образование в чужбина", организират събитието – за да гарантират, че амбициозните деца могат да получат знанията и уменията, които да им гарантират успешната реализация, която заслужават. Регистрацията за изложението е напълно безплатна. Запазете своето място тук
Сред училищата, които са потвърдили своето присъствие намираме първото в класациите по успех пансионатно училище Cardiff Sixth Form College, едно от най-добрите пансионатни училища – Caterham School, Stonyhurst College – училище с великолепна материална база и още 17 училища от Великобритания, Швейцария и България.добрии от това как едно дете е направило тестовете зависи дали училището, в което кандидатства ще му предложи място или ще откаже да го приеме. Именно затова посетителите на изложението ще научат за новостите впрез тази година и къде могат децата им да се подготвят за тях. В допълнение на място младежите ще могат да проверят своитевъв всеки един етап. С тази цел на място по време на изложението експертите от Дарби разясняват процедурите по подготовката на документите, необходими от самото кандидатстване в избраното училище, през тези за самото записване, та дори и документите, необходими за кандидатстване за виза, в случай, че е необходима, както и оказват съдействие и при самото пътуване и настаняване в училището.надв едни от добрите пансионатни училища на Великобритания за предстоящата учебна година 2017-2018. В последните години множество пансионатни училища предлагат възможности за академични стипендии, които достигат до 50% от годишната такса. Все повече училища предоставят стипендии и за изявени таланти в областта на спорта, музиката и изкуствата. Тези стипендии достигат и до 100%.за деца в чужбина, които предлагат индивидуални пътувания. Младежите могат да избират измежду атрактивни дестинации като Англия, Испания, Германия, Малта, Ирландия, дори САЩ. В рамките на 2 седмици младежите имат възможност не само да подобря знанията си по английски език, но и да съчетаят ваканцията си с курсове по тенис, езда, футбол, голф или баскетбол или пък със занятия по мода, дизайн, музика или рисуване за по-артистичните натури. За най-изявените езиковите ваканции могат да се комбинират дори с практически семинари по бизнес и лидерство. Повече информация за актуалните ваканции и предстоящите срокове за кандидатстване посетителите ще могат да получат на място в деня на изложението.(в пансионатните училища те се обучават в малки класове до 10 ученика),– съвременните пансионатни училища разполагат с бази, на които и много висши учебни заведения биха завидели.Събитието ще се проведе на


description: Големите доставчици в САЩ няма да подменят телефоните

title: Samsung спира временно производството на Galaxy Note 7

maintext:
Първоначално Samsung нарече възпламеняващите се батерии "изолирани случаи", след което прибегна до масова кампания за връщане на телефоните, достигнали до крайния потребител.
© Reuters
Новите случаи на запалвания повдигат въпроси относно първоначалното обяснение на проблема с батериите от страна на Samsung. През септември компанията обяви, че проблемът е бил в един от доставчиците на батерии, след което в новата линия на продукцията те не са били използвани. Поне четири телефона на Samsung са се запалили през последната седмица, включително и един на борда на полет на Southwest Airlines преди излитане. Все още не е ясно дали всички случаи са били с Galaxy Note 7 и дали причината отново е била в батерията.
Американските телекоми, които предлагат модела на Samsung - AT&T, Verizon и T-Mobile, обявиха в неделя, че ще спрат да заменят старата линия Galaxy Note 7 с нови устройства, което допълнително усложнява стратегията на южнокорейската компания
. AT&T, един от най-големите вносители на Samsung в страната, обяви пред клиентите си, че могат да заменят своя Galaxy Note 7 само срещу различен модел на фирмата, докато властите разследват къде точно е проблемът със запалващите се телефони. От T-Mobile обявиха, че спират всякаква продажба на Galaxy Note 7, но клиентите все още могат да сменят устройството си за друго или да получат обезщетение.
Комисията по безопасност на клиента в САЩ все още не е наясно със ситуацията и дали новите случаи на самозапалващи се телефони са Galaxy Note 7. "Бихме искали да говорим с всеки клиент и да разберем какво се е случило с неговия телефон", коментира говорителят на комисията Скот Улфсън. "За нас е важно клиентите да знаят, че връщането на пълната сума пари е възможност за тях", добави той. Авиокомпаниите също се обърнаха към потребителите и ги помолиха да не летят с Galaxy Note 7, без значение дали продуктите са от първата или втората линия на продукция.
Хронология на скандала:
- Galaxy Note 7 беше показан за пръв път пред публика на 2 август и пуснат в продажба на 19 август.
- Телефонът се радваше на рекордно висок интерес от страна на клиентите, като счупи няколко рекорда за предварителни поръчки.
- В дните след пускането на телефона в интернет започнаха да се появяват множество недоволни клиенти, които съобщаваха, че телефонът им се е запалил или взривил.
- На 31 август от Samsung обявиха, че ще забавят доставките на Galaxy Note 7, за да извършат допълнителни тестове върху телефона. На 2 септември компанията напълно спря продажбите му, като обяви, че проблемът е с батерията. Samsung започна програма за подменяне на телефоните в света.
- На 13 септември Samsung обяви, че ще пусне софтуерен пач, който да не позволява на телефоните да се зареждат до повече от 60%. Два дни по-късно Комисията за защита на потребителите в САЩ забрани продажбите на Galaxy Note 7 и се обърна към клиентите с молба да върнат своите устройства в магазините.
- В средата на септември Samsung пусна нова линия Galaxy Note, за която се предполагаше, че няма проблеми с батерията. В началото на октомври започнаха да се появяват нови сигнали за запалили се устройства.
Samsung временно спира производството на проблемната си линия смартфони Galaxy Note 7, съобщава Wall Street Journal, позовавайки се на собствени източници в компанията. Причината е в нови случаи на запалени батерии, дори след като линията на продукция беше променена и батериите бяха обявени за безопасни. Връщането на телефоните от старата продукция и смяната им с нови също не върви по план, а големите телекоми в САЩ, с които работи Samsung, вече отказват да участват в подмяната. Целта на компанията беше да се сменят 2.5 млн. смартфона, като допълнителните разходи ще достигнат 2 млрд. долара, но, изглежда, засега тя не може да бъде изпълнена. По последни данни, публикувани от Samsung преди повече от седмица, компанията е събрала над 60% от проблемите телефони в Южна Корея и САЩ. Неприятностите с телефона идват от възпламеняващи се батерии – проблем, за който беше първоначално съобщено в началото на септември и доведе до извънредни мерки от страна на производителя.Първоначално Samsung нарече възпламеняващите се батерии "изолирани случаи", след което прибегна до масова кампания за връщане на телефоните, достигнали до крайния потребител. Малко по-късно от южнокорейската компания потвърдиха становището си, че телефоните не представляват заплаха за клиентите, макар информациите за взривяващи се устройства да се увеличаваха. От Samsung отказаха официален коментар за новото спирането на производството на телефона.


description: На поредния централизиран публичен търг излизат 20% от "Академика сий палас" с минимална цена 4.189 млн. лв.

title: Държавата продава дялове в 17 дружества през борсата

maintext:
На централизираните търгове се продават дялове само от акционерни дружества
© ГЕОРГИ КОЖУХАРОВ
6.76 млн. лв. е минималната цена за всички дялове, но някои са срещу компенсаторки.
Агенцията за приватизация (АП) обяви централизиран публичен търг, на който ще се опита да продаде държавни миноритарни дялове в 17 дружества. Някои от тях са предлагани и досега, други за пръв път. Минималната сума, на която се пускат всички акции, е 6.76 млн. лв. Реално от тях биха влезли по-малко в държавата, тъй като повечето се предлагат срещу компенсаторни инструменти.От дружествата пък само "Петрол" е публично, а акциите на останалите не се търгуват на фондовата борса. Някои от тях са или неработещи, а при други собствеността е така структурирана, че едва ли ще предизвикат инвеститорски интерес. При такива като "Скът" - Мизия, пък се предлага само една акция без минимална цена.За пореден път държавата предлага дела си от 20% в "Академика сий палас" . Става въпрос за 20% от капитала, или 3.52 млн. акции за минимална цена от 4.18 млн. лв. Това е и най-скъпият пакет в търга. Държавният дял в него всъщност е на "Академика 2011", а останалите 80% са на "Керко България", което се представлява от Веселин Данев, син на изпълнителен председател на БСК Божидар Данев.Държавата стана съакционер в смесеното дружество през 2003 г. Тогава министърът на образованието от НДСВ Владимир Атанасов апортира чрез "Академика" над 72 дка от пионерски лагер край Равда в дружеството "Академика сий палас", където беше изграден едноименният хотел.Останалите 80% взе бъдещият инвеститор "Керко", който беше собственост на "Сигма кепитъл мениджмънт", свързвана с тогавашния финансов министър Милен Велчев и брат му Георги. В момента според Търговския регистър "Керко" е на кипърска офшорка. Проектът за хотел на "Академика сий палас" пък беше направен от Петър Диков, който през 2006 г. стана главен архитект на София. Преди година АП направи опит да продаде дела, но нямаше желаещи.Друго дружество, от което се продава по-сериозен дял, е "Хентш" ("Новохим" ЕАД). То е регистрирано с предмет на дейност производство на химикали, реактиви, лекарствени средства и др., но на практика не работи от 2004 г. Според документите в меморандума за продажба за последните три години няма приходи, но натрупаната загуба е 3.5 млн. лв.Дълготрайни активи са нула, има вземания от клиенти и доставчици за 84 хил. лв., но задължения към персонал за 100 хил. лв. Сега обаче държавата е решила отново да предложи дела си от 41.29% в него срещу минимална цена от 417.4 хил. лв. срещу компенсаторки. Други по-големи дялове за продажба са 38.06% от "Мизия 2000" и 29 от "Лесихарт", както и 34.83% от "Галатекс". Търгът започва на 19 октомври и ще приключи на 31 същия месец.


description: Спортисти с увреждания искаха да сезират Комисията за дискриминация, защото премиите им бяха 5 пъти по-ниски

title: Държавата ще отдели още 100 хил. лв. за параолимпийците

maintext:
© ГЕОРГИ КОЖУХАРОВ
параолимпийските игри
България зае 60-ото място в крайното класиране на летните параолимпийски игри. Единственото отличие бе
Финансовите бонуси за Атина 2004 и Пекин 2008 бяха равни, но за Лондон 2012 имаше разлика – 200 000 лв. за олимпийска титла и 30 000 лв. за злато при параолимпийците. След намеса на КЗД обаче парите на състезателите с увреждания тогава също бяха вдигнати до 150 000 лв. за първо място.
Държавата ще отпусне допълнително 100 000 лева за българските участници в параолимпийските игри, съобщи премиерът Борисов. Новината идва няколко дни след като златният медалист по тласкане на гюле Ружди Ружди и още няколко параолимпийци обявиха, че ще подадат жалба до Комисията за защита от дискриминация (КЗД) заради премиите, които получават спортистите с увреждания. "За сряда подготвям едно постановление до министерството на спорта да им дадем още 100 хил. лева. Сутринта говорих с Кралев и Горанов. Да, това не е олимпиада, но трябва да стимулираме волята и усилията на тези хора. Можем да си го позволим и ще го направим", обясни Борисов при откриването на обновената спортна зала "София" в столицата.Преди параолимпийските игри държавата обяви пет пъти по-малки премии за спортистите с увреждания в сравнение със здравите им колеги - 50 срещу 250 хил. лв. за олимпийско отличие. Министърът на спорта Красев Кралев защити решението си с довода, че рангът на двата форума е различен и било справедливо здравите спортисти да получават по-големи премии. Освен това той твърдеше, че българските премии са сред високите в Европа, дори на фона на богати държави като Германия, както и че нито един състезател не се бил оплаквал преди, които се проведоха в началото на септември. Последното обаче не е вярно, като още през август състезателят по тенис на маса Денислав Коджабашев изрази разочарованието си от определените премии. Той изтъкна, че проблемът не е в парите, а в липсата на уважение.златният медал на Ружди Ружди в тласкането на гюле. "Не вярвам, че в Рио вдигнах българското знаме на 20% или чухме българския химн на 20%. Подигравка е, обиден съм. И не мисля, че тренирам на 20%", заяви преди дни Ружди, който ще получи 50 000 лв. за златния си медал и още 25 000 лв. за световния рекорд, с който го спечели.


description: За миналата седмица те са купили книжа на местни компании за близо 252 млн йени (2.4 млрд долара). В същото време са продали за 201 млн. млрд. йени,...

title: Чуждите инвеститори са се завърнали към японските акции

maintext: За миналата седмица те са купили книжа на местни компании за близо 252 млн йени (2.4 млрд долара). В същото време са продали за 201 млн. млрд. йени, покaзват данните на Министерството на финансите на Япония, цитирани от tradingeconomics.com. Данните не са изненадващи, тъй като в края на септември Bank of Japan обяви нови мерки за стимулиране на икономиката. Това върна чуждите инвеститори към акциите, в търсене на доходност и риск. В същото време японските инвеститори са продали чуждестранни облигации за 636.8 млрд. йени (над 6 млрд. долара), част от които са насочени най-вероятно към фондовия пазар в Токио, който прави една от успешните си седмица.


description: Несигурната среда и недостигът на кадри остават основни проблеми за мениджърите

title: Бизнес климатът се влошава през октомври

maintext:
Предприемачите не очакват да има ръст в цените на продукцията им
© НАДЕЖДА ЧИПЕВА
Най-неблагоприятни са прогнозите за идните три месеца в промишлеността и търговията на дребно.
Като цяло несигурната икономическа среда и проблемът с достатъчно подготвени кадри остават. Анкетите на НСИ се правят сред около 4200 компании в страната.
След като през септември остана без промяна, през октомври бизнес климатът в България се е влошил, показват данните на НСИ. Общият му показател спада с 1.3 пункта в сравнение с предходния месец. Най-силно е влошаването на очакванията на мениджърите и предприемачите в промишлеността и търговията на дребно, докато в строителството запазва приблизително равнището си от септември. Единствено в сектора на услугите стопанската конюнктура се подобрява. Във всички сектори мениджърите не планират повишение на цените.Спадът на показателя в промишлеността е с 4.4 пункта. Причината е в по-резервираните оценки и очаквания на промишлените предприемачи за бизнес състоянието на предприятията. Анкетата отчита и по-неблагоприятни прогнози за износа и производствената активност през следващите три месеца. Несигурната икономическа среда продължава да е основният проблем, затрудняващ дейността, посочен от 46.1% от предприятията. В момента настроенията в промишлеността остават далеч от нивата им през 2007 и 2008 - годините преди кризата. Нивото на бизнес климата е и далеч от дългосрочната средна стойност на показателя. Мениджърите в промишлеността очакват и запазване на продажните цени в сектора.Строителната активност през октомври се повишава спрямо септември, но прогнозите са за спад през приближаващите зимни месеци. Така показателят за бизнес климата остава непроменен спрямо предходния месец. Основна пречка и в строителството остават несигурната икономическа среда и конкуренцията в бранша, макар че отрицателното им влияние отслабва. Раздвижването в сектора на имотите като цяло се отразява добре и на строителите.По-песимистична изглежда картината при търговията на дребно. Влошаването на стопанската конюнктура там е с 2.1 пункта. Причината е, че търговците вече не се надяват състоянието на фирмите им да се подобри, а само да не се влошава. Прогнозите им за обема на продажбите и поръчките към доставчиците през следващите три месеца са също по-умерени, отколкото миналия месец. Конкуренцията в бранша, несигурната икономическа среда и недостатъчното търсене продължават да са основните фактори, затрудняващи дейността на търговците.Очакванията на мениджърите в сектора на услугите за повишено търсене през следващите три месеца, както и по-доброто състояние на компаниите през октомври подобряват бизнес климата в сектора с 4.4 пункта за месец.Оценките за настоящото търсене на услуги обаче е влошено. Несигурната икономическа среда и конкуренцията в бранша са главните пречки.


description: Компанията заведе четири дела срещу трите доставчика на ток за общо 111 млн. лв.

title: НЕК губи арбитражни дела срещу ЧЕЗ и ЕВН

maintext:
Архитект-иженерът на "Белене" - "Уорли Парсънс", съди НЕК с изпълнителен директор Петър Илиев за 54 млн. евро. в арбитражния съд към БТТП
© НАДЕЖДА ЧИПЕВА
Искът срещу ЧЕЗ за 10.190 млн. лв. беше отхвърлен, а държавната компания беше осъдена да плати разноските по делото в размер на 310.9 хил. лв.
Националната електрическа компания (НЕК) продължава да губи съдебни дела. Този път срещу снабдителните дружества на регулирания пазар на електроенергия – ЧЕЗ и ЕВН. Тя е завела подобно дело и срещу "Енерго-про", но неговият изход все още не е ясен.Арбитражният съд при Българската търговско-промишлена палата (БТТП) отхвърли предявения през 2014 г. иск от НЕК срещу ЧЕЗ за 10.190 млн. лв. и осъди държавната компания да плати разноските по делото в размер на 310.9 хил. лв. Това стана ясно от съобщение на ЧЕЗ до Българската фондова борса - София. По подобен начин е завършило и арбитражното дело, заведено от НЕК срещу ЕВН, казаха от компанията, обслужваща Югоизточна България. Оттам обаче не пожелаха да посочат каква е била предявената стойност на иска. От "Енерго-про" не успяха да отговорят дали делото срещу тях е приключило, но според източници предстои арбитражният съд да вземе решение и по него.По време на парламентарен контрол през юни енергийният министър Теменужка Петкова съобщи, че НЕК е завела четири арбитражни дела срещу трите доставчика на ток заради дължими от дружествата суми за електрическа енергия. По думите й общата стойност на тези искове е 111.174 млн. лв. От компаниите отказаха да уточнят какъв конкретно е предметът на съдебните спорове, но вероятно става въпрос за прихващането на плащания към НЕК, която от своя страна имаше неизплатени задължения към трите дружества за зелена енергия.Друго арбитражно дело на НЕК срещу "Енерго-про", по което е заведен насрещен иск, е приключило. То е било за неплатени фактури от август 2013 до януари 2014 г. В този случай съдът е уважил исканията и на двете страни и е извършено прихващане на присъдените суми. Петкова обаче не посочи каква е тяхната стойност.Отделно НЕК води три търговски дела на обща стойност 7.380 млн. лв., които към юни са били все още висящи, коментира тогава Петкова. Ответници по тях са "Енемона ютилитис", ЕВН и ЧЕЗ. От съобщението на ЧЕЗ до фондовата борса обаче става ясно, че тази сума отговаря на стойността на търговски иск, заведен от НЕК срешу нея, което значи, че общата сума на делата е по-голяма. От НЕК обаче не бяха открити за коментар.Други три дела за 13.5 млн. лв. срещу "Енерго-про" и ЕВН пък били отхвърлени. По думите на Петкова тези искове отново са свързани с неизплатени задължения за електрическа енергия.НЕК има и друг опит с неуспешно заведени дела. През 2014 г. компанията заведе два насрещни иска срещу доскорошния си партньор в изграждането на АЕЦ "Белене" - архитект-инженера "Уорли Парсънс". В началото на февруари тази година решението на Софийския градски съд (СГС) за недопустимост на единия от исковете на НЕК влезе окончателно в сила, след като по него се произнесоха всички по-горни инстанции - Софийският апелативен и Върховният касационен съд. Малко по-късно СГС прекрати и другото дело на НЕК.С тези дела държавната компания се опита да атакува клауза в договора, с която да предотврати хода на арбитражното дело, което "Уорли Парсънс" заведе срещу компания за 54 млн. евро. То е за неизплатени суми по договора. По последна информация към средата на юни то още не беше приключило.Трите компании, които НЕК почти неуспешно се опитва да осъди в българските съдилища, също имат заведени арбитражни дела, само че срещу българската държава. Те са в Международния център за уреждане на инвестиционни спорове към Световната банка във Вашингтон. Искът на ЕВН, който е в най-напреднал етап, е за 600 млн. евро, този на "Енерго-про" е за 54 млн. евро, а на ЧЕЗ все още не е ясен.Мотивите и на трите компании са почти идентични и са свързани с ценовата политика в сектора, която в дългосрочен план не отговаря на първоначалните им очаквания.


description: Най-голямото перо ще отиде за увеличение на учителските заплати

title: Борисов даде предизборно 223 млн. лв. за образование

maintext:
Отпускането на допълнителни средства за образование беше обявено официално от премиера Бойко Борисов, но в отсъствието на министъра на образованието Меглена Кунева
© Анелия Николова
Пет дни преди официалното начало на предизборната кампания на ГЕРБ премиерът Бойко Борисов обяви, че в бюджета за следващата година ще има допълнителни 223 млн. лв. за образование, 126 млн. от които ще отидат за по-високи учителски заплати. Новината беше съобщена във вторник в Министерския съвет в присъствието на синдикатите, финансовия министър Владислав Горанов и председателя на парламентарната комисия по образование Милена Дамянова (ГЕРБ), но в отсъствието на образователния министър Меглена Кунева или друг представител на министерството. Увеличението на учителските заплати всъщност беше заявено от Кунева по време на учителския събор, организиран от нейния екип в зала "Арена Армеец" през юни. Тогава Борисов беше отговорил, че чува за идеята от медиите.Най-голямото перо от допълнителните средства ще отидат за мотивация на учителите - 100 млн. лв. за учителски заплати и 26 млн. лв. за увеличаване на минималната работна заплата от 1 януари. Председателят на Синдиката на българските учители Янка Такева съобщи пред журналисти в Министерския съвет, че парите ще бъдат разпределени по длъжности и степени в сферата на образованието - както за преподавателите, така и за техническия и помощен персонал. По думите на Такева детайлите ще станат ясни след разговори със социалните партньори, но според нея "най-високият процент трябва да отиде за увеличение на минималната начална работна заплата и мотивиране на младите учители, които трябва да дойдат от университетите". "По наши изчисления средното увеличение ще бъде 10%", заяви Янка Такева и добави, че в него влизат и работещите в детските градини.Освен за заплати, допълни средства ще има и за:- транспорт на учениците (12 млн. лв.),- обезпечаване на колективния трудов договор (12 млн. лв.) (колективният трудов договор урежда трудовите, социални и осигурителни условия за учителите, които са синдикални членове - бел. ред.),- увеличение на стандартите за детските градини (11 млн. лв.),- обезщетения при пенсиониране (9 млн. лв.),- дейности за деца със специални образователни потребности и ресурсни учители (6 млн. лв.),- иновативни практики (3 млн. лв.),- закупуване и поддръжка на училищни автобуси (2,6 млн. лв.),- български училища в чужбина (1,5 млн. лв.) и- защитени училища - (318 хил. лв.).Когато в края на юни министърът на образованието Меглена Кунева обяви по време на учителския събор в "Арена Армеец", че се поема ангажимент за увеличаване на възнагражденията с 10% от 1 януари 2017 г. - и че е говорено с финансовия министър, премиерът и ведомството на Владислав Горанов изглеждаха учудени. "Аз от вас научавам. Тя (Меглена Кунева - б.а.) може би има резерви в министерството и ще го направи, с мен и с финансовия министър не е говорено по тая тема", категоричен беше министър-председателят. От Министерството на финансите също заявиха официално, че не са водени разговори за увеличение на учителските заплати от догодина.Близо четири месеца по-късно тонът на премиера по отношение на образованието вече е друг. "Бюджетът е в доста напреднала фаза, направихме разчети с финансовия министър и преценихме, че след като образованието е наш основен приоритет и са поети ангажименти, можем за следващата година да дадем допълнително 223 млн. лв. за образование", заяви Борисов във вторник. Той допълни, че възможността за още средства е дошла от това, че "тази година сме събрали с милиард и 600 милиона повече благодарение на работата на приходните агенции, МВР, ДАНС и прокуратурата". По думите му идеята е да се обезпечи Закона за предучилищното и училищното образование, който влезе в сила от 1 август т.г. Той, обаче, беше приет преди точно една година и разходите по новите дейности е трябвало да бъдат ясни още тогава. Само че тогава избори не се задаваха.


description: Компанията ще представи най-големия самолет Airbus A380, с който се извършват трансферите от Франкфурт

title: Lufthansa иска да увеличи дела си при дългите полети от София

maintext:
Франкфурт е ключов хъб за далечни полети на германската авиокомпания
© В© Ralph Orlowski / Reuters
Lufthansa се стреми да увеличи пазарния си дял при полетите на дълги разстояния от София. Това заяви за "Капитал" регионалният директор на германската авиокомпания Александър Толвет. За да популяризира трансконтиненталните си дестинации, на 16 октомври с полет от Франкфурт до София и на самото летище компанията ще представи най-големият пътнически самолет в света Airbus A380.Тя притежава 14 такива машини, с които е най-големият им оператор в Европа. С тях тя лети до осем дестинации - по четири в Северна Америка и Азия. Самолетът обаче няма да извършва полети директно от София, а ще е връзката през Франкфурт с останалите редовни полети на Lufthansa от българската столица, обявиха от авиокомпанията на пресконференция.Целта на презентацията е по-скоро чисто имиджова – да представи на потенциалните клиенти най-големия самолет за трансконтинентални полети. А380 има четири класи – първа с 8 места, бизнес (78), премиум икономична (52) и икономична (371), като самолетът превозва около 40% повече пътници от най-големия Boeing – 747-8. Промоционално компанията пуска за периода 14-17 октомври намалени двупосочни билети по 380 евро за дестинациите в САЩ (Хюстън, Лос Анджелис, Маями и Сан Франциско) и по 480 до азиатските Делхи, Пекин, Сингапур и Хонконг, като те трябва да се използват до 24 юни и 28 февруари догодина.Групата на Lufhansa включва Swiss и Austrian, с които имат 74 директни полета седмично от София и Варна до Франкфурт, Мюнхен, Виена и Цюрих. Според Толвет дългите дестинации към Северна Америка от България са добре развити – Маями, Ню Йорк, Вашингтон и Сан Франциско. Затова и главна цел на стратегията са развитието на азиатските държави и Африка, разбира се, растеж и към Северна Америка, където групата държи около 20% от полетите от София.Толвет не се ангажира с дялове към останалите дестинации, тъй като те силно варират според държавите. През последните две години групата растеше общо с 15-16% като пасажери на българския пазар. Толвет заяви, че целта им е да запазят пазарните си позиции през тази и следващата година.Напоследък германската група среща все по-голяма конкуренция от авиопревозвачите от Персийския залив и Turkish Airlines, особено в полетите към азиатските дестинации. Затова и наскоро тя подписа договор за съвместни полети с най-големия превозвач в Китай Air China. Досега Lufthansa успя да състави мрежа от споразумения за съвместна работа също със Singapore Airlines, United Airlines и японската ANA Holdings.Летище София не е проектирано и оборудвано за наземно обслужване на А380 - такива са само няколко от големите в света. Пистите му обаче позволяват да кацат толкова големи машини. Директорът на летището Христо Щерионов каза, че по тази причина то е резервно за дубайските авиолинии, чиито експерти са идвали и проверявали пистата, преди да го обявят за такова. Част от екипажа на A380 на 16 октомври ще е и 36-годишният старши първи офицер Марио Бакалов, който е единственият български пилот на най-големия самолет в света в Lufthansa.Бакалов е завършил академията на Lufthansa за пилоти и оттогава работи в компанията, като е преминал през почти всички основни пътнически модели на Airbus. Първият полет в историята на А380 беше направен в края на април 2005 г., a първият търговски полет - през 2007 г. от сингапурските авиолинии. Към края на август в експлоатация са 194 самолета от този тип, като Lufthansa оперира с него от 2010 г.


description: Технологичната компания с български корен Leanplum привлече още 29 млн. долара инвестиция

title: Момчил, който прави маркетинга по-умен

maintext:
"Целта ни е да изградим мултимилиардна компания, която да излезе на борсата"
© Leanplum
(ПЧИ)
Русе - Ню Йорк - Сан Франциско
Момчил Кюркчиев стартира собствената си компания само девет години след като пристига в САЩ. Той завършва езиковата гимназия в Русе и кандидатства за следване в САЩ. През 2003 г. е приет с почти пълна стипендия в New York College at Brockport в Рочестър, където записва три бакалавърски специалности - математика, компютърни науки и изчислителни науки. На третата година започва стаж в Googlе, а по-късно получава и предложение за работа от гиганта и се премества в Калифорния. Там завършва и университета Carnegie Mellon с магистърска степен за софтуерен инженер и мениджмънт. Именно в Google среща и бъдещия си бизнес партньор Андрю Фърст. Двамата напускат кариерите си в Google, за да стартират Leanplum през 2012 г.
Няма спор - успешната кариера в Google е гаранция за добър стандарт на живот, какъвто вероятно над 99% от населението на планетата мечтае. Има обаче и единици, които са готови да го захвърлят в името на нещо несигурно и собствено, и евентуално да станат милионери. Вероятно част от тях се провалят и съжаляват, но българският предприемач Момчил Кюркчиев е от хепиенд страната на приказката. През 2012 г. той напуска IT гиганта, за да стартира със съдружника си Андрю Фърст компания в Силициевата долина. Четири години по-късно, упорит труд и безсънни нощи (неща извън дружелюбната към служителите политика на Google) тяхната Leanplum е мултимилионна компания и не просто расте,а прави динамични подскоци. Като този от обявената през тази седмица нова инвестиция от 29 млн. долара, с което компанията е набрала общо 46.3 млн. долара.Водещият инвеститор в новия рунд е фондът от Силициевата долина Canaan Partners. Участие взимат и досегашните акционери Kleiner Perkins Caufield & Byers и Shasta Ventures. "Имаме нов инвеститор - Canaan, но е винаги добре, когато и сегашните инвеститори се включат. Това показва, че те вярват, че Leanplum може да се превърне в мултимилиардна международна компания", заяви Кюркчиев пред "Капитал".Чрез новите капитали Leanplum ще продължи да развива иновативната си мобилна маркетингова технология, която вече има около 100 клиента. Кюркчиев и Фърст стигат до идеята за нея, след като виждат колко е трудно за компаниите да управляват остарелите си десктоп платформи за комуникация и взаимодействие с клиентите. Софтуерът често е несъвместим с други модули и е сложен за ползване. "Искахме да създадем бизнес продукт, който да е толкова удобен, колкото приложенията за крайните потребители", казва Кюркчиев. Така те предлагат на корпоративните си клиенти интегрирана система, чрез която лесно да управляват различни мобилни маркетинг канали. Платформата включва работа с приложения, уеб, имейл, известия, СМС и др. В основата й е анализът на данни и проектът, с който Фърст и Кюркчиев тръгват в бизнеса - системата за т.нар. А/В тестове, която дава възможност на програмистите на мобилни приложения бързо и лесно да тестват в реално време направените промени и реакцията на потребителите. Тоест се получава една мобилна CRM система, която компаниите могат да ползват навсякъде. Например последното нововъведение е интеграцията на имейл в системата. Електронната поща въобще не е нещо ново в маркетинга. Но иновативното при Leanplum е, че позволява на компаниите автоматично да пращат мейли към потребителите си, които са умни и координирани спрямо това какво те правят в мобилното им приложение. Сред клиентите на Leanplum са огромни корпорации като британската верига Tesco, търговския гигант Macy's, приложението за запознанства Tinder, услугата за споделяне на транспорт Lyft и др. Бизнес моделът е чрез годишен абонамент за платформата, който включва постоянна поддръжка и консултация."Едно от най-големите предимства на платформата ни е фактът, че всичко е на едно място в едно решение. Маркетинг специалистите често трябва сами да създават нужния им софтуер или да купуват отделни решения за всеки канал", казва Кюркчиев."Вярваме, че сме още съвсем в началото на разкриването на пълния потенциал на мобилния маркетниг. Едва сега започваме да разбираме какъв вид интеракции могат да се правят през мобилни устройства за маркетинг цели. Затова са нужни изключително големи инвестиции в иновации и инженерен екип. По тази причина сме наели едни от най-талантливите специалисти в сектора", твърди Кюркчиев. А хората вече не са хич малко за стартъп - над 80 в четири локации по света и ще растат до 200 души след време според Кюркчиев. Освен централата си в Сан Франциско Leanplum има офиси и в София, Ню Йорк и Лондон.В България вече работят около десетина души, които са основно софтуерни инженери и поддръжка, и е вторият най-голям център след този в Силициевата долина. Плановете са той да нарасне четири пъти. Голяма част от новата инвестиция е именно за разрастване на целия екип - в момента на сайта на Leanplum има отворени около 35 позиции, от които две са в София. Търсят се и служители за продажби, маркетинг и поддръжка. "За бизнеса ни в Европа България е ключова, тъй като е в много благоприятна часова зона между Азия и Западна Европа. Например един от служителите ни в София в момента е в Сингапур, където помага за внедряването на продукта ни в местна платформа за споделяне на транспорт", разказва Кюркчиев. Според него около 30% всички служители ще са технологичен екип.Кюркчиев вярва, че Leanplum е на прав път да стане мултимилиардна група. Той не разкрива какви са приходите на фирмата и на колко е оценена тя след последната инвестиция. Но уточнява, че за последните две години компанията утроява приходите си всяка година и се очаква това да стане и през 2016 г., като става въпрос за оборот от милиони долари.Кюркчиев уточнява, че новият инвеститор, Canaan, има много силно портфолио и в компанията се надяват да изградят контакти с други фирми от него, като този процес вече е започнал. Всъщност и трите основни инвеститора - Canaan, Kleiner Perkins Caufield & Byers и Shasta Ventures, са сред най-уважаваните фондове в Силициевата долина и са работили с някои от най-известните имена в индустрията. Въпреки това сред първите хора, които им подават ръка, има и български бизнес ангели като Любен Белов и Богомил Балкански.Стратегията на Leanplum следва развитието на всяка перспективна компания в технологичната Мека - растеж и пак растеж, последван от дебют на борсата, който да я направи гигант. Все още не е ясно как този план се простира във времето, но Кюркчиев смята, че са на правилния път. "Кога ще стане това зависи от много фактори, но смятам, че в един период от три до пет години можем да се позиционираме на правилното място", уточнява съоснователят на Leanplum.Момчил Кюркчиев е само един от много българи със собствени успешни стартиращи компании в Силициевата долина. И основният му съвет към всеки предприемач е да забрави егото си при работата в екип. "Стартъпите са като влакче на ужасите - има върхове и спадове. В началото е много трудно, всичко е срещу теб, няма достатъчно инвестиции, никоя компания не иска да е първият ти клиент. Затова е важно да изградиш силен екип около себе си, където хората си помагат един на друг и забравят егото си", казва предприемачът.


description: Пазарите реагираха, като азиатските индекси останаха на 3-седмично дъно. Спада на износа може да доведе до допълнително обезценяване на юана и...

title: Износът на Китай за септември намалява с 10%

maintext:
[reuter]
Пазарите реагираха, като азиатските индекси останаха на 3-седмично дъно. Спада на износа може да доведе до допълнително обезценяване на юана и дефлация в съседните държави. Китайската валута е на 6-годишно дъно спрямо долара, като изгуби 0.18% след публикуването на новината. Nikkei 225 се понижава за втора поредна сесия, този път с 0.35%, корейският KOSPI губи малко над половин процент, Shanghai Composite остава непроменен близо до 3060 пункта.
Информацията е актуална към 08:15ч.


description: Щетите за компанията ще надхвърлят 17 млрд. долара, ударът върху реномето ще е още по-голям

title: Samsung сложи край на Galaxy Note 7

maintext:
"Безопасността на нашите клиенти е нашият най-висок приоритет, затова решихме да спрем продажбите и производството на Galaxy Note 7", обявиха лаконично от компанията. От Samsung са заявили намеренията си на първо място пред южнокорейските регулатори, след като до тях са постъпили поредни сигнали за прегряване на телефоните от втората производствена линия, която се считаше за безопасна.
Още преди Samsung да обяви официално намеренията си, от пазарната капитализация на компанията бяха изтрити 17 млрд. долара, след като сред инвеститорите се спекулираше с възможността да бъде спряна цялата линия Galaxy Note. Във вторник акциите на компанията изгубиха 8%, което е най-големият спад от времето на финансовата криза през 2008 г. За сравнение, когато през септември Samsung се обърна към клиентите си с молбата да изключат смартфоните от новия модел заради тяхната безопасност, акциите загубиха 1.2%. Сега Samsung отново моли клиентите си да изключат телефоните си, без значение дали са от оригиналната производствена линия или от заменените устройства.
Проблемите за Samsung най-вероятно сега започват. Компанията наскоро обяви очакванията си за резултатите през третото тримесечие, през което ударът от Galaxy Note почти не беше усетен. Поради това и печалбата за периода се предвижда да нарасне с 5.6% заради процъфтяващия бизнес с чипове и дисплеи. Сега обаче Samsung ще понесе удари не само по приходите си, но и върху имиджа си, като фирмата помоли клиентите си да внимават дори с пералните, произведени от нея. Може би най-големият проблем пред Samsung е това, че компанията, изглежда, все още не знае къде точно се крие проблемът със запалващите се продукти, което ще доведе до още по-големи съмнения от клиентите.
Така Samsung на практика остава без водещ модел за следващата година. По информация на Reuters, инвеститорите вече искат обяснение от компанията какъв е плана за следващата година и дали ще бъде пуснат на пазара нов телефон.
Директният финансов удар от спирането на производството ще бъде 17 млрд. долара, а акциите на компанията вече са тръгнали стремглаво надолу. Освен всичко друго Samsung губи и теоретичните си шансове да си върне част от китайския пазар, където също има множество сигнали за запалени телефони и регулаторните органи ще затегнат режима си за телефоните на компанията.
Южнокорейската компания Samsung официално обяви, че спира за постоянно производството и продажбите на смартфоните Galaxy Note 7. От телефона се очакваше да стане един от най-продаваните продукти на пазара, като огромна част от надеждите за бъдещето на компанията бяха свързани с резултатите от продажбите му. Още при пускането му обаче се появиха множество информации за самозапалващи се батерии, които накараха Samsung да спре временно продажбите и да промени производството. В началото на октомври се появиха нови сигнали за запалвания, включително и такова във все още неизлетял самолет, които в крайна сметка накараха компанията да вземе решение за спиране на производството на телефона – първо временно, а от вторник за постоянно.Преди това Samsung направи най-голямото изтегляне на телефони от пазара, като 2.5 млн. броя трябваше да бъдат върнати на доставчиците и да бъдат сменени. Програмата се оказа неуспешна и целият скандал навреди не само на Samsung, но и на доставчиците, като в САЩ Verizon, AT&T и T-Mobile обявиха, че спират да заменят телефоните още преди Samsung да преустанови производството и продажбите. Според анализаторите спирането на производството ще струва на Samsung над 17 млрд. долара, но ударът върху имиджа ще е още по-голям.


description: Във връзка с обявеното намерение на правителството на България в бъдеще да няма дълги уикенди и сливания на празнични дни със съботи и недели...

title: Виц на седмицата

maintext:
© Marc Ryckaert (MJJR) [Wikimedia Commoms]
Във връзка с обявеното намерение на правителството на България в бъдеще да няма дълги уикенди и сливания на празнични дни със съботи и недели Гръцката асоциация на хотелиерите и собственици на таверни обяви, че ще обжалва това решение.


description: С проекта си пловдивската компания спечели първата награда от 5000 лв. в конкурса на "Финтрейд"

title: "Мели-М" ще добави "виртуална пробна" към онлайн магазина си за носии

maintext:
С новия модул клиентите ще могат сами да създават свои модели национални костюми
© Капитал
Безлихвени кредити за шест месеца получиха класираните на второ и трето място "Таратанци" и "Меджик грийн ленд".
Пловдивската шивашка фирма "Мели-М", която е специализирана в изработването на народни носии, ще разработи допълнителен модул към електронния си магазин, който ще позволи на клиентите да създават свои собствени модели. За проекта си "Виртуална пробна" компанията спечели първата награда от 5000 лв. в конкурса "Финтрейд бизнес награди". Класираните на второ и трето място "Таратанци" и "Меджик грийн ленд - МГЛ" ще получат безлихвен кредит от 5000 лв. за шест месеца, за да разработят проектите си "Пъзел за бродиране" и "Облагородяване на изоставени терени". Наградените са различни по размер микро- и малки компании. Общото между тях е, че добре са обосновали бизнес идеите си, които имат и социален ефект. Специална награда под формата на безплатна електроенергия до 500 лв. за шест месеца получи и частната детска градина на "Ели и Гери".Победителят "Мели-М" е създадена преди 11 години като семейна компания. През последните години бизнесът й значително се е разширил, като за 2015 г. продажбите на дружеството достигат 600 хил. лв. Компанията се занимава основно с дизайн и производство на народни носии, а един от основните й канали за продажба е онлайн магазинът й nosii.com . С проекта си "Виртуална пробна" фирмата ще добави ново приложение за дизайн, с което клиентите ще могат да създават свои модели национални костюми или отделни елементи. Допълнителният модул ще включва галерия от изображения и дизайни, от които клиентите да избират, както и опция за триизмерно разглеждане на харесания дизайн. "Освен това софтуерът автоматично ще изчислява крайната цена на продукта, така че клиентите по-бързо ще могат да получат информация и да изберат", обясни управителят на фирмата Марияна Викиева. "Мели-М" получи и специалната награда на медийното жури.Софийската "Таратанци" е най-младата отличена фирма – регистрирана е преди година и половина, а собственици са й група млади хора, които бяха представени от Ива Тодорова. Компанията е автор на т.нар. танцов пъзел, с помощта на който всеки може да научи основни движения от български народни танци. Последният проект на фирмата, за който беше наградена с безлихвен кредит, е "Пъзел за бродиране". Той представлява игра под формата на пъзел и книжка с модели на традиционни шевици, история на бродерията и речник със символичното значение на основните елементи.Третата награда отиде при "Междик грийн ленд – МГЛ" от Своге, която се занимава с озеленяване и поддръжка на зелени площи. Отличеният й проект е за облагородяване на изоставени терени. "През последните две години нараства търсенето на фирми, които да почистват изоставени терени", обясни собственикът Драгомир Апостолов. Проектът му предвижда закупуването на специализирана техника, с която компанията ще може да добави и такава услуга за клиентите.С ваучер за 500 лв. за безплатна електроенергия беше награден проектът на фирмата "Ели и Гери", която е собственик на детската градина "Усмивка" в София. Компанията планира да развие двора на градината с нови съоръжения и кътове.Конкурсът се организира за първи път тази година по инициатива на "Финтрейд файнанс", която предоставя финансиране за малки предприятия при облекчена процедура. Кандидатите можеха да подават документи от началото на юни до края на август. В състезанието участваха общо 37 проекта на компании от пет сектора, а шест достигнаха до финалната права. Освен наградените това са звуковото студио "Зироу проджект студио" с идея за създаване на образователно детско филмче и "Кибела арт" от Видин с проект за разширяване на детския си център в града за занимания по приложни изкуства.


description: Google ще направи пореден опит да се включи успешно на пазара на смартфони. Новите телефони, които ще бъдат представени тази седмица, ще носят бранда...

title: Google отново ще се опита да се конкурира на пазара на смартфони

maintext:
Новите телефони ще носят бранда на компанията, а не този на Nexus, който Google ползва досега при възлагане на поръчки на други производители.
© ALBERT GEA
Google ще направи пореден опит да се включи успешно на пазара на смартфони. Новите телефони, които ще бъдат представени тази седмица, ще носят бранда на компанията, а не този на Nexus, който Google ползва досега при възлагане на поръчки на други производители, съобщава Financial Times. Телефоните ще са част от нова серия продукти, чиято цел е да се конкурират успешно на пазара, доминиран от Apple, Samsung и Amazon. В миналото Google произвеждаше устройства, за да внедрява в тях своите софтуерни решения и така да кара конкурентните технологични компании да правят все повече продукти за масовия пазар. Но подобно на Microsoft след успеха на нейния хибрид между таблет и лаптоп Surface, Google прави все повече свои собствени продукти.В новите устройства ще бъдат включени технологии като отговарящ "умен говорител", направен по подобие на продукта на Amazon Echo. В предишните си опити компанията не успя да се наложи на пазара на мобилни телефони. Първоначално Google опитваше да прави телефони в средния клас, докато все още притежаваше Motorola. По-късно произвеждаше устройствата си съвместно с LG и други компании, като телефоните носеха бранда Nexus. Те се правеха основно за да помагат при разпространението на операционната система на Google Android. Устройствата обаче не успяха да се наложат на пазара, доминиран от други устройства, ползващи Android.Сега телефоните ще носят бранда на Google, като най-вероятното новият телефон ще продължи линията Pixel, от която вече излязоха лаптопът Chromebook Pixel и таблетът Pixel C. Големият плюс за Google ще бъде възможността да поддържа както хардуера, така и софтуера на устройствата. Повечето от другите производители на телефони, които ползват Android, не правят промени по софтуера, а само го модифицират така, че той да върви по-гладко на определените устройства. Възможно е телефонът да има две версии – една малка и една по-голяма, подобно на последните серии iPhone на Apple. Освен това най-вероятно Google ще се насочи не към средния клас телефони, а към високия, където конкуренцията е изключителна голяма.Близо всеки четири от пет нови смартфона оперират със системата на Google Android, но въпреки това Apple продължава да бъде един от най-големите играчи на пазара във високия клас. Още по-голям проблем за Googlе обаче е, че Apple увеличава разликата в приходите между нейния магазин за приложения App Store и този, който се ползва основно в Android – Play. "Google не може просто да стои и да гледа как всички очи са насочени към Apple", коментира Джеф Блабер, анализатор в CCS Insight. Освен Pixel очаква се Google да представи Google Home – гласово устройство за дома, което да се конкурира с особено успешния продукт на Amazon Echo. Очаква се също така компанията да предложи и платформа за виртуална реалност, която да се конкурира с Oculus, собственост на Facebook.


description: Мениджър "Човешки ресурси" в софтуерната компания "ММ Солушънс"

title: Лекторите на HR Innovation Forum 2016: София Медникарова

maintext:
© ГЕОРГИ КОЖУХАРОВ
София Медникарова има 9-годишен опит в развитието и управлението на хора. Професионалната й кариера започва в държавния сектор, преминава през банковия, а към днешна дата продължава професионалното си развитието в IT индустрията.Работила е в различни HR направления - подбор, администриране, оценка на представянето, социална политика, тиймбилдинг програми, охрана на труда и т.н. През последните 4 години активно инициира и реализира благотворителни кампании, насочени към деца в неравностойно положение.Медникарова е магистър от Софийския университет със специалности "Трудови пазари и развитие на човешките ресурси" и "Публична администрация".На предстоящия HR Innovation Forum 2016 тя ще участва в панелната дискусия, посветена на привличането, ангажирането и задържането на IT таланти. Интервю с нея по темата можете да прочетете тук. Годишната конференция на "Кариери" и "Капитал" ще се състои на 20 октомври. Повече за програмата и лекторите, сред които са визионери от Google, Sodexo, CIPD и др., можете да научите на capital.bg/hrforum или във Facebook страницата на събитието . Официален хаштаг #HRif.


description: Оставянето на регистрационния талон в откраднато МПС не е основание за пълен отказ от плащане на застрахователно обезщетение

title: В капана на общите условия по застраховките каско

maintext:
Поради нарастващите кражби на автомобили интересът на застрахователите за постановяване на откази е донякъде разбираем
© Капитал
Тези общи условия
И ето идва денят, в който именно клаузите на ОУ се оказват много важни и някъде измежду многото страници се спотайва някоя (или дори няколко), съгласно която сте в неизпълнение на договора и застрахователят има право да откаже да ви изплати обезщетение за кражбата. Съответно интересът на застрахователите е да намерят подобна клауза и да я приложат. При прилагането на тези клаузи обаче застрахователите са длъжни да се придържат към разпоредбите на Кодекса на застраховането (КЗ), които съдържат редица ограничения в тази връзка.
,
Съдебната практика
В чл. 408 (1) КЗ (чл. 211 от отменения в края на 2015 г. КЗ са регламентирани случаите, в които застраховател може да откаже да изплати обезщетение. Съгласно т.3 на същия член (т. 2 от отменения КЗ) застрахователят може да откаже плащане на обезщетение само при неизпълнение на задължение по застрахователния договор от страна на застрахования, което е значително с оглед интереса на застрахователя и е било предвидено в закон или в застрахователния договор и е довело до възникване на застрахователното събитие. Застрахователят има това право само при кумулативно наличие на посочените предпоставки.
Стигне ли се до спор обаче, се оказва много важно дали застрахователят е направил обективна преценка на събитието с оглед всички факти и обстоятелства, или просто се е осланял на клаузите на ОУ. Може да се изненадате, но съгласно константната практика на Върховния касационен съд
.
В този смисъл са редица решения на ВКС (решение №86/18.07.2014 г по т.д. №2230/2013, решение №22/12.09.2013 по т.д. 679/2011, решение №211/06.12.2012 по т.д. 1029/2011 и др.), имащи характер на задължителна практика по смисъла на чл. 280, ал. 1, т. 1 от ГПК. Съгласно същите решения нарушението на задължението да не се оставя, която и да било част от регистрационния талон на автомобила в МПС, изрично предвидено в застрахователния договор, може само и единствено да доведе до намаляване на застрахователното обезщетение, но не и да обоснове пълен отказ от плащане на обезщетение. Решения в този смисъл има и по отношение на неизпълнението на други задължения на застрахованите, които ВКС счита за незначителни с оглед интереса на застрахователя или за такива, които не са довели до настъпването на застрахователното събитие.
Промени и при застрахователите
В общия случай правата и задълженията по застрахователния договор във връзка със застрахователното обезщетение се погасяват с тригодишна давност, считано от датата на настъпване на застрахователното събитие. Ако автомобилът ви е бил открадна
в рамките на последните три години и са ви отказали обезщетение на подобни основания, все още не е късно да потърсите правата си. Разбира се, не във всички случаи отказът на застрахователя ще бъде необоснован, защото всеки отделен случай се преценява с оглед на всички факти и обстоятелства
настъпването на застрахователното събитие.
Настоящата статия има за цел чисто илюстративно да разгледа случая с кражбата на автомобил и забравен в него талон, но аналогична е ситуацията, както с други условия в каско застраховките – предаването на втория чифт ключове, поставянето на допълнителна алармена система и т.н., така и при останалите видове застраховки. Ето защо е важно да знаете правата си и да ги отстоявате.
Почти на всеки от нас се е случвало да се събуди една прекрасна сутрин, да си пие кафето, да тръгне за работа и да установи, че колата вече не се намира там, където е била паркирана предишния ден, a е била открадната. Ако все пак сте от късметлиите, на които това не се е случило, то със сигурност имате приятел, роднина или колега, които не са имали вашия късмет. Следва тромавата процедура по регистрация на кражбата в полицията и при застрахователите. Обикновено с помощта на застрахователите установявате, че има едни клаузи в общите им условия (ОУ), които или не сте прочели, или и да сте прочели, не сте разбрали съвсем. Има и такива клаузи, които сте прочели и са ви ясни, не са във ваша полза и не сте съгласни с тях, но не може да промените, защото са "стандартни и не се променят". Съответно ви се обяснява, че ако не ви харесват, можете да отидете при друг застраховател. Да, но същите или подобни клаузи има в общите условия и на останалите застрахователи, а вие на практика не сте в състояние всяка година да правите подробен анализ на ОУ на всички застрахователи, за да изберете най-добрите условия и цени. Ако сте компания, която има правен отдел или може да си позволи да наеме адвокати, добре, но ако не сте?За да онагледим ситуацията, нека да приемем, че сте забравили свидетелството за регистрация (талона) в автомобила, което е сравнително често срещанои той е бил откраднат. Обикновено ОУ съдържат задължение талонът да не се оставя в автомобила. При неизпълнение на това задължение застрахователят има право да откаже да изплати обезщетение. Това е от онези условия, които са ви кристално ясни, но поради забързаното ежедневие и грижите, точно на вас се е случило да го забравите и дано да сте забравили само него. Съответно обаждате се на полицията и застрахователите, за да регистрирате кражбата. Застрахователите ви представят един дълъг списък с документи, които да им предадете, и един от тези документи е именно талонът. След като обясните как сте го забравили, обикновено ви се съобщава, че за съжаление в такъв случай няма да ви се изплати обезщетение. Вие си спомняте, че това условие го има в ОУ, но някак тайничко сте се надявали все пак да ви се плати някакво обезщетение. Добрата новина след всичко написано дотук е, че надеждите ви може да се окажат съвсем оправдани и това е подкрепено с практиката на Върховния касационен съд (ВКС).Т.е. в посочения от нас пример само по себе си неизпълнението на задължението да не се оставя талонът в автомобила, предвидено в ОУ, не води автоматично до право на застрахователя да откаже да изплати обезщетението. За да може да постанови валиден отказ, застрахователят следва да оцени както дали това неизпълнение е значително с оглед интереса му, така и дали това неизпълнение е довело до възникване на застрахователното събитие. Ако една от тези две предпоставки не е налице, застрахователят няма основание да откаже плащане на застрахователно обезщетение. В повечето случаи застрахователите предпочитат да откажат да изплатят обезщетението, позовавайки се само на факта на неизпълнението, като разчитат, че застрахованите не са наясно с тънкостите на застрахователното право и след като ясно е предвидено в ОУ правото им да откажат изплащане, то до спор няма да се стигне.оставянето на регистрационния талон в откраднато МПС, обект на застраховка "Каско на МПС", при настъпване на застрахователно събитие – кражба, не съставлява значително с оглед интереса на застрахователя неизпълнение на задължението по застрахователния договор и като такова не е основание за пълен отказ от плащане на застрахователно обезщетениеНякои от застрахователните компании вече са привели общите си условия в съответствие със съдебната практика, като са предвидили частично изплащане на застрахователна премия в разглеждания пример. При друга част от компаниите обаче това все още не е направено.околоПредвид статистика на откраднатите автомобили и негативната тенденция към увеличаване на броя на откраднатите автомобили (за 2014 г. броят надвишава малко над 3600, а за 2015 г. са отчетени близо 4000), то интересът на застрахователите за постановяване на откази е донякъде разбираем. За съжаление потърпевшите от тази статистика са както застрахованите, така и застрахователите, а реалните виновници – крадците, в голяма част от случаите остават безнаказани.


description: 460 лв.ще стане минималната заплата от 1 януари при 420 лв. сега и идеята няма да бъде преразглеждана в посока надолу, съобщи министърът на...

title: Вечерни новини 23 октомври

maintext:
460 лв.
ще стане минималната заплата от 1 януари при 420 лв. сега и идеята няма да бъде преразглеждана в посока надолу, съобщи министърът на труда Зорница Русинова. Възражения имаха работодателски организации, според които увеличението не почива на обективни икономически съображения и не е обсъждано с тях.
Фотограф: HANDOUT
, цитирана от пресцентъра на министерството. "Към момента са преведени 62.4 млн. лв., представляващи 70% от ставките на три от схемите за обвързана подкрепа за говеда, а през следващата седмица предстои максимално възможното авансово плащане на 70% за схемите по обвързана подкрепа за овце и кози", каза Танева. По думите й в седмицата до 4 ноември ще бъде изцяло изплатена националната помощ за овце и кози, а авансово - за говеда, както и извънредната европейска помощ и помощта de minimis. Министърката е посочила, че секторът отчита растеж във всички категории с изключение на млечните крави.Това съобщи Димитър Костадинов, управител на "БДЖ - Пътнически превози" във Варна. Костадинов обяви още, че цените на билетите за влаковете няма да се увеличават заради намалелите пътници. Въпреки това БДЖ не планира закриване на линии. До края на годината "БДЖ- Пътнически превози" ще обяви процедура за купуване на 15 нови мотриси. Планира се те да се движат по линиите София - Бургас и София - Димитровград. Костадинов посочи, че действащите мотриси "Сименс" са почти изплатени – оставали само две вноски, но проблемът е в поддръжката и ремонта им. Затова в рамките на процедурата ще бъде поставено условие доставчикът да изгради депо в България за техния сервиз и поддръжка. Министърът на транспорта Ивайло Московски съобщи, че проучванията на ведомството са показали, че няма никакъв интерес към приватизацията на "БДЖ - Товарни превози" и вариантът е предприятието да се преструктурира, за да намалят поне оперативните му загуби.заради бавното вписване на сделките с имоти, съобщават организаторите в писмо до медиите. Причината е, че има драстично забавяне на вписванията на актове, ипотеки, възбрани и всякакъв вид документи, което се отразява негативно на страните в сделките с недвижими имоти и всички лица, пряко и косвено свързани с тях. Според брокерите забавянето на вписванията създава благоприятни условия за имотни измами, води до провал на сделки и създава излишно напрежение между страните по сделките. Протестиращите настояват да бъдат назначени 10 нови служители, които да се занимават приоритетно с вписване на сделки с имоти., тъй като мандатите на досегашните членове изтекоха, а преди няколко седмици част от гражданските организации изтеглиха своите представители в знак на протест срещу работата на ръководството на фонда. В новия обществен съвет ще има представители само на пациентски организации, но не и на организации, занимаващи се с дарителство и набиране на средства за лечение на болни деца.Министерството на правосъдието предлага закриване на задочното обучение по право във всички университети. Проучване на институцията е показала, че задочниците масово показват по-слаба подготовка от завършилите в редовната й форма. Министерството публикува за обществено обсъждане проект, като по време на дебата ще бъде взето предвид и мнението на студентите. Подобен проект бе изготвен и от екипа на предишния правосъден министър Христо Иванов., като листовките за бъдещите водачи вече ще включват две части, съобщи "Нова телевизия". В едната от частите курсистите ще трябва да се справят с казус на пътя, заснет във видеоклип. "Идеята е да има и казус, за да може да се прецени до каква степен кандидат-шофьора се ориентира в пътната обстановка и до каква степен може да отрази опасностите и нарушенията, които могат да бъдат допуснати", заяви Дамян Войновски от Изпълнителна агенция "Автомобилна администрация". Според инструкторите поне половината от въпросите в листовките в момента са ненужни, объркват курсистите и не отговарят на реални ситуации.Засилен бежански поток през Средиземно море към Европа се наблюдава през уикенда, като около 5700 мигранти са били спасени от лодките им за 48 часа, а 14 други са загинали, съобщиха световните агенции. Късно в събота италианската брегова охрана съобщи, че в съботния ден е координирала общо 20 операции за спасяването на около 2400 души. Ден по-рано тя съобщи за 24 спасителни мисии, при които са били извадени около 3300 мигранти. На пристанището в Неапол рано в неделя сутрин са докарани 463 мигранти, съобщи говорителката на Министерството на вътрешните работи Герарда Панталоне. До понеделник сутрин още близо 3300 мигранти са очаквани на пет пристанища в Сицилия.


description: общеРемонт на път Конарско - Бел Камен, Якоруда3.42 млн. лв.Община Якоруда обяви публично състезание за инженеринг – проектиране,...

title: Най-големите поръчки през седмицата

maintext:
© Юлия Лазарова
Предметът на обществената поръчка обхваща благоустройство и модернизация на площадното пространство пред община Кирково. Съгласно изготвения проект са обособени три обекта: "Площадки за игри на открито и благоустрояване на зелени площи" в УПИ IV-35, кв. 2 по ПУП на с. Кирково; "Благоустрояване на открито пространство пред сградата на ОбА Кирково" в УПИ VII "за обществено и делово обслужване", кв. 5; Изграждане на сцена към площадно пространство с. Кирково в УПИ I-34, кв.2. Цената има 50% тежест при избора на изпълнител. Срокът за изпълнение е 6 месеца. Участниците
Под строителство в обхвата на поръчката следва да се разбира обект от същата група и категория, съгласно ЗУТ и ПРВВЦПРС. Оферти се приемат до 27 октомври.
Община Якоруда обяви публично състезание за инженеринг – проектиране, авторски надзор и СМР на общински път "Конарско – Бел Камен", намиращ се на територията на община Якоруда. Целта е изготвяне на технически проект за възстановяване и подобряване на транспортно - експлоатационните качества и носимоспособността на настилката и пътното тяло с оглед осигуряване условия за безопасност на движението и добро отводняване на пътя - чрез възстановяване и замяна на конструктивни и геометрични елементи и съоръжения. Финансирането обаче е осигурено частично. Предвид това строителството ще се осъществи на три етапа – първи, втори и трети етап. Третият етап на строителството, от км 0+1 400 до км 4+715, се поставя под условие за "отложено изпълнение", съгласно предвидената в чл. 114 от ЗОП възможност, поради обективна липса на финансов ресурс. Неговото изпълнение ще започне след осигуряване от възложителя на необходимите финансови средства. Цената има 30% тежест при избора на изпълнител. Срокът за изпълнение - 36 месеца. Участниците трябва да имат опит с проектирането и строителството на ново строителство и/или ремонт, и/или реконструкция, и/или рехабилитация на пътища и съоръжения на пътната инфраструктура и/или други еквивалентни дейности. Оферти се приемат до 27 октомври.Община Горна Оряховица обяви публично състезание за изграждане, включително обзавеждане и оборудване, на приют за бездомни лица с капацитет 15 места, УПИ VI за социални нужди, квартал №29 по ПУП на район "Север" на гр. Горна Оряховица. Поръчката се финансира по програма "Региони в растеж" 2014 - 2020. С настоящия проект се предвижда изграждане на приют с капацитет 15 места. Предвижда се реализиране на 8 стаи за настаняване, дневна с трапезария, административна част и кухненски блок. Проектът е насочен към представители на уязвими групи, като целта е да се даде решение на проблема с временно настаняване на бездомни лица, до изясняване на тяхната самоличност. Цената има 40% тежест при избора на изпълнител, срокът за изпълнение е 20 месеца. Участниците трябва да имат опит с изпълнение на сходни поръчки. Оферти се приемат до 26 октомври.Водоснабдяване и канализация ЕАД, гр. Бургас, обяви публично състезание за доставка на електроматериали и апарати за нуждите на дружеството за период от 3 години. Поръчката е разделена на следните обособени позиции: Обособена позиция 1 – Доставка на кабели и проводници. Обособена позиция 2 – Доставка на комутационна апаратура и средства за контрол и управление. Обособена позиция 3 – Доставка на електроинсталационни и електроизолационни материали. Обособена позиция 4 – Доставка на честотни регулатори за трифазни асинхронни двигатели с накъсо съединен ротор 380 V, 50 Hz. Обособена позиция 5 – Доставка на устройства за плавен пуск и стоп на трифазни асинхронни двигатели с накъсо съединен ротор 380 V, 50 Hz (софтстартери). Доставяните изделия трябва да бъдат нови и неупотребявани, произведени не по-рано от 24 месеца преди датата на доставката. Доставените материали да бъдат с маркировка за съответствие и да се придружават със сертификати за качество или декларация за съответствие от производителя, изготвени на български език. В случай на необходимост от доставка на електроматериали и апарати, невключени в техническата спецификация, доставките се извършват по цени съгласно продуктовата листа на спечелилия участник към момента на доставката с включена отстъпка съгласно ценовото му предложение. Оферти могат да бъдат подавани за всички обособени позиции. Критерият за избор на изпълнител е най-ниска цена. Участниците трябва да имат сертификат за управление на качеството. Оферти се приемат до 24 октомври.Община Ситово обяви поръчка за изпълнение на инженеринг–проектиране и изпълнение на СМР за основен ремонт, реконструкция и рехабилитация на обекти в община Ситово, включително упражняване на авторски надзор, по 3 обособени позиции. Първата е за реконструкция и рехабилитация на Целодневна детска градина "Мир", с. Искра, общ. Ситово, вкл. упражняване на авторски надзор. Втората е за реконструкция и рехабилитация на ЦДГ "Щастливо детство", с.Любен, общ. Ситово. Третата е за реконструкция и рехабилитация на ЦДГ "Щастливо детство", с. Ситово, община Ситово. Пълната информация относно обхвата, обема и изискванията към изпълнението на обществената поръчка за всеки обект е подробно описана и регламентирана в техническите спецификации. Срокът за изпълнение на цялата поръчка е 180 дни. Критерият за избор на изпълнители е най-ниска цена. Оферти могат да се подават за всички обособени позиции. Прогнозните стойности на отделните позиции и на цялата поръчка не могат да се надхвърлят. Участниците трябва да са изпълнили поне един сходен обект и да разполагат с правоспособен персонал за изпълнение на поръчката. Оферти се подават до 28 октомври.Община Кирково обяви обществена поръчка за строителство на обект: "Благоустрояване и модернизация на площадно пространство пред община Кирково".следва през последните 5 години да са изпълнили най-малко 1 строителен обект, еднакъв или сходен с обхвата на поръчката.


description: Marshall Walllace е отворил къса позиция за 0,72% от акциите на германската банка, пише FT. Това прави малко над 50 млн. евро по пазарна цена на...

title: Хедж фонд е заложил над 50 млн. евро срещу Commerzbank

maintext: Marshall Walllace е отворил къса позиция за 0,72% от акциите на германската банка, пише FT. Това прави малко над 50 млн. евро по пазарна цена на акциите от вчера. Commerzbank преди седмица обяви, че ще съкрати 7 300 служители и че ще похарчи още 1.1 млрд. евро за преструктуриране. Освен това банката спира да изплаща дивиденти. Фондът очаква поевтиняване и при разклатената Deutsche Bank, като е поставил 0.88% от акциите ѝ на къса позиция. Компанията очаква да спечели в случай, че най-големият кредитор в Германия не успее да договори по-ниска глоба със органите в САЩ . При късите позиции инвеститорите заемат от брокера ценни книжа при пазарна цена с надеждата, че ще поевтинеят. След това ги купуват и ги връщат, с което реализират печалба.


description: Роден е през юли 1961 г. в град София, България. Учил е в Националното училище за изящни изкуства "Илия Петров" и емигрирал една година преди да...

title: Лекторите на ISTA 2016: Антони Христов

maintext:
© Капитал
Роден е през юли 1961 г. в град София, България. Учил е в Националното училище за изящни изкуства "Илия Петров" и емигрирал една година преди да завърши през юни 1981 г. Между 1988 и 1991 е работил за Walt Disney Company, което е последвано от кариера в Universal Studios, Warner Bros и 20th Century Fox. От март 2000 г. Антони работи за Pixar. Той е арт директор на Wall-e, "Търсенето на Немо" и много други. В момента е лектор в Академията на изкуствата в Сан Франциско, САЩ. Христов ще бъде един от лекторите на софтуерната конференция ISTA, която ще се проведе на 15 и 16 ноември в Sofia Event Center. Запазете си място на ранна цена до 14 октомври на istacon.org